Kartong til billedvev Sommerdans Dette bildet representerte Norge i en postkortserie utgitt av UNICEF før 1980 som viste arbeid av en kunstner utvalgt fra hvert enkelt europeisk land. Kartongen henger på Voksenåsen Hotel, Oslo. Den er utført på oppdrag av Olaug Hansen som har vevet selve teppet. Teppet er i privat eie. Foto: Ellen Benedikte Kasnes 
 Billedteppe, *Lilletorget*, 2,5 x 4,4 m i Oslo rådhus av Kåre Jonsborg, vevet av Else Halling, Norsk Billedvev A/S 1952 - 1953. Foto: Ellen Benedikte Kasnes 
 Billedteppe, *Sagbruk*, 2,5 x 2,5 m i Oslo rådhus av Kåre Jonsborg, vevet av Else Halling, Norsk Billedvev A/S 1952 - 1953. Foto: Ellen Benedikte Kasnes 
 Billedtepper i festgalleriet, Oslo rådhus av Kåre Jonsborg, vevet av Else Halling, Norsk Billedvev A/S 1952 - 1953. Foto: Ellen Benedikte Kasnes 
**Kåre Mikkelsen Jonsborg** eller **Kåre Mikal Jonsborg** (født 1912 i Grue, død 1977 i Borøy) var en norsk maler og tekstilkunstner.

Jonsborg var elev av professor Georg Jacobsen og fikk sin utdannelse ved Statens kunstakademi.

Meritter
--------

Hans arbeider spenner fra olje og tempera, treskurd til steinmosaikk. Han har skapt noen av Norges største monumentaldekorasjoner og vært nyskapende i sin virksomhet, er representert i Nasjonalgalleriet og har mottatt en rekke utmerkelser, blant annet Kongens fortjenstmedalje og Fearnleystipendiet. Han har også vært invitert deltaker på den internasjonale biennalen 1962, *Biennale internationale de tapisserie* i Musée cantonal des Beaux-Arts i Lausanne.

Innsats
-------

Han har skapt en rekke altertavler, blant annet i kirken på Svalbard og Tonsen kirke i Oslo, kartonger til monumentale veggtepper i Oslo rådhus, billedmosaikk av 400 000 natursteinsbiter i Østre Krematorium, Oslo, hadde en stor produksjon av figurative malerier og kartonger til billedvev. Han hadde i en årrekke et fruktbart samarbeid med Else Halling i Norsk Billedvev for å finne en brukbar palett av plantefarger til farging av spælsaugarn. Her ble der gjort et betydelig nybrottsarbeid.

Betydning
---------

I sin kunst var Jonsborg opptatt av geometriske komposisjonsteorier, og fargeteoriene til Cézanne og Delacroix, av Piero della Francesca og Picasso. Han reiste i en årrekke rundt på museer i Europa og studerte gamle mestere og samlet en omfattende billeddokumentasjon om deres komposisjonsteknikk. Han var også lærer ved Statens Kunst- og Håndverksskole i Oslo.

Arbeidene til Sigurd Winge, Else Hagen, Kåre Jonsborg og andre markerer en ny era i norsk romkunst.

Referanser
----------

1. 1 2 3   www.begravdeioslo.no[Hentet fra Wikidata]
2. 1 2   nbl.snl.no[Hentet fra Wikidata]
3. ↑  Navn registrert hos Gravferdsetaten i Oslo kommune

Kilder
------

* Leif Østby, *Norges kunsthistorie*
* Øistein Parmann, *Norsk Billedvev*, ISBN 82-09-10017-3
* Florisone, Hoffmeister & Tabard, *Le grand livre de la tapisserie* (La Biblioteque des arts, Paris)

Litteratur
----------

* Ruth Waadeland, *Kunstneren Kåre Mikkelsen Jonsborg. Jakobineren fra de store skoger*, Tapir akademisk forlag, Trondheim 2008 (ISBN 978-82-519-2403-0).

Eksterne lenker
---------------

* (en) Kåre Jonsborg – kategori av bilder, video eller lyd på Commons Rediger på Wikidata
* Kåre Jonsborg

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Prabook **·** VIAF **·** GND **·** LCCN **·** ISNI **·** KulturNav
 |